**INFORMACIJA MOKINIŲ TĖVAMS**

**Socialinė parama mokiniams (mokinių nemokamas maitinimas, parama mokinio reikmenims įsigyti)**

Mokiniai turi teisę į nemokamą maitinimą, jeigu vidutinės pajamos vienam iš bendrai gyvenančių asmenų ar vienam gyvenančiam asmeniui per mėnesį yra mažesnės kaip 1,5 valstybės remiamų pajamų (toliau – VRP) dydžio (1,5 VRP – 183 Eur.).

Kitais savivaldybės tarybos nustatytais atvejais (ligos, nelaimingo atsitikimo, netekus maitintojo, kai bendrai gyvenantys asmenys augina tris ir daugiau vaikų ar vaikus augina neįgalūs bendrai gyvenantys asmenys arba kai šeimoje auga vaikas su negalia ir kt.), atsižvelgiant į bendrai gyvenančių asmenų arba vieno gyvenančio asmens gyvenimo sąlygas, mokiniai turi teisę į nemokamą maitinimą, jeigu vidutinės pajamos vienam asmeniui per mėnesį yra mažesnės kaip 2 VRP dydžiai **(244 Eur).**

Kad mokinys gautų nemokamą maitinimą nuo mokslo metų pradžios, pareiškėjas prašymą-paraišką gali pateikti nuo kalendorinių metų **liepos 1 dienos.**  
Prašymas – paraiška gali būti pateikiamas asmeniškai, paštu, elektroniniu būdu https://www.spis.lt arba per atstovą (įgaliotinį).  
  
**Atsižvelgiant į aplinkybes, pateikiami šie dokumentai:**

1. Prašymas-paraiška skirti socialinę paramą mokiniams.  
2. Asmens tapatybę patvirtinantis dokumentas, išskyrus tuos atvejus, kai dėl išmokos skyrimo kreipiamasi elektroniniu būdu.   
3. Pažyma apie priskaičiuotą ir išmokėtą darbo užmokestį (pažymos forma patvirtinta Lietuvos Respublikos socialinės apsaugos ir darbo ministro įsakymu).  
4. Įmonės, įstaigos, organizacijos, fondo ar antstolio išduota pažyma apie lėšas vaikui išlaikyti.  
5. Kiti dokumentai, nustatyti Lietuvos Respublikos piniginės socialinės paramos nepasiturintiems gyventojams įstatymo 17 straipsnyje, išskyrus duomenis apie šeimos turimą turtą.

 PASTABA. Pateikiamos pažymos apie pajamas gautas per 3 praėjusius mėnesius iki mėnesio, nuo kurio skiriama socialinė parama mokiniams arba mėnesio, nuo kurio prašoma skirti socialinę paramą mokiniams.  
\**Pareiškėjui nereikia pateikti dokumentų, jei informacija gaunama iš valstybės ir žinybinių registrų bei valstybės informacinių sistemų.*

**Dėl nemokamo maitinimo mokiniams skyrimo:**

**-** nuo **spalio 6 d. iki birželio 30 d**. kreiptis į **Socialinės paramos skyrių** (Nemuno g. 29, 31 kab., tel. 42 52 83).  
**-** nuo l**iepos 1 d. iki spalio 5 d.** kreiptis į **seniūnijas.**

Informaciją parengė socialinė pedagogė Kristina Pokštaitė